Ay-agi s timmad-is d asurif agejdan deg unerni n wungal unti aqbayli d ubeddel ɣef tsekla sumata, dɣa tekcem deg ubrid n ujerred d tira, maca tameṭṭut werǧin tbeddel fell-as tegnit, rran-tt kan i lecɣal n wexxam d dderya, ma ur tquder ara anecta neɣ txulef array-a ad tettwaƐzel seg tmetti ad tettwaḥqar, ɣef waya llant tid i yerẓan asalu kksen-t akukru d tugdi, Ɛegḍent s kra n ṣṣut sƐant akken ad d-sufɣent iḥulfan-nsent d wafrayen-nsent, d liḥala n yal tameṭṭut taqbaylit s ccena d yisefra, acku timetti tezga s yir tamuɣli ɣur-sent , maca nutenti ur ḥbisent ara kemlent axeddimnsent, kksent laḥya d ukukru uɣalent d lsas n umaṭṭaf s yicewwiqen I d-ujwent seg tmetti d umezruy, mačči d zhu itent-yewwin ɣer taɣult-agi, maca d liḥala d tmuḥeqranit d ddel ittidirent deg tmetti acku ur asen-tefki ara azal d uzref n usenfali akken ad kksent akukru d tugdi itentizedɣen, ad sufɣent ayen yellan deg wulawen-nsent wa ad sƐunt tilelli-nsent.